༈ ཀ་དག་གདོད་མའི་
མགོན་པོ་ཀུན་ཏུ་བཟང་། །ལྷུན་གྲུབ་སྣང་སྟོང་གཞོན་ནུ་བུམ་སྐུའི་གདངས། །སྣ་
སུ་རིག་པ་འཛིན་པ་ཚེ་དབང་མཆོག་གྲུབ་ཀྱིས་བརྗོད་པ་འགྲུབ་པར་གྱུར་ཅིག།
153

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཚོགས་སྤྲུལ་པའི་རོལ་མོ་བྱེ་བ་བརྒྱས། །གདུལ་བྱ་འདུལ་མཛད་རྗེ་བཙུན་བདག་
ལ་དགོངས། །ཀུན་འབྱུང་བརྒྱད་ཁྲིའི་མྱ་ངན་ཐང་ཆེན་པོར། །སྡུག་བསྔལ་ཉེས་
བརྒྱས་གཟིར་བའི་ཉམ་ཐག་འགྲོ། །ཞི་བདེ་རིན་ཆེན་གླིང་མཆོག་ཉམས་དགའ་
བར། །འཁྲིད་པའི་དེད་དཔོན་ཁྱེད་ཉིད་གང་དུ་གཤེགས། །མ་ལུས་སེམས་ཅན་
ཀུན་གྱི་ཉེར་འཚོའི་གཞི། །བསྡུ་དངོས་བཞི་ཡི་ཡལ་ག་ཁྱོན་ཡངས་པར། །སྐལ་
བཟང་བྱ་ཚོགས་མང་པོ་འདུ་བའི་གནས། །འདྲེན་པ་ཡོངས་འདུའི་དབང་པོ་སྟོར་
འདི་ཅི། །ཞི་བའི་གྲོང་དུ་འགྲོ་བའི་བློ་ཡོད་ཀྱང༌། །ཤེས་རབ་གསུམ་གྱི་ལྟ་བྱེད་
ལྡོངས་གྱུར་བས། །བླང་དོར་མི་འབྱེད་ཉམ་ངའི་འཕྲང་ཆེན་པོར། །ལོང་འཁྲིད་
དམིག་བུས་བོར་བ་ཅང་སྲིད་དམ། །ཀྱེ་ཧུད། མགོན་གཅིག་པད་འབྱུང་རིང་ལུགས་
སྙིགས་མ་ལྔའི། །བག་ལ་ཞ་བས་མིང་གི་མཐར་ལྷུང་ཞིང༌། །དེ་འཛིན་རྣམས་ཀྱང་
རི་མོའི་སྒྲོན་མེ་བཞིན། །ཉམ་ཐག་གྱུར་འདི་ཡལ་བར་འདོར་ཕོད་དམ། །སྨིན་གྲོལ་
ཞོ་ཤས་གསོས་པའི་བུ་འབངས་རྣམས། །མགོན་མེད་ཕ་མས་བོར་བའི་དྭ་ཕྲུག་
བཞིན། །ཐུགས་རྗེའི་སྤྱན་གྱིས་གཟིགས་པ་ཡོལ་གྱུར་ན། །བྱང་ཆུབ་སེམས་ཀྱི་གོ་
ཆ་ཅི་ཞིག་འགྱུར། །བློ་གཏད་ཡུལ་གཅིག་ཞི་བའི་དབྱིངས་སུ་གཟིམས། །དད་
གདུང་ཅན་གྱི་སློབ་འབངས་ཤུལ་དུ་ལུས། །སྨྲེ་སྔགས་གདུང་བའི་གསོལ་འདེབས་
མི་དགོངས་ན། །ཉམས་ཉེས་གྱུར་རྣམས་རེ་ལྟོས་སུ་ལ་བཅའ། །སྙིང་པོའི་བསྟན་
དང་དད་ལྡན་རྗེས་འཇུག་རྣམས། །ཐུགས་རྗེའི་ཞགས་པས་སྐད་ཅིག་མི་བཏང་
བར། །སྤྲུལ་སྐུའི་ཟླ་ཞལ་འཁྲུལ་མེད་མྱུར་བསྟན་ནས། །སྡུག་བསྔལ་གདུངས་པའི་
མེ་ཚོགས་གཞིལ་དུ་གསོལ། །དེ་ཡང་འགལ་རྐྱེན་གཞན་དབང་མི་འགྱུར་ཞིང༌། །
མཐུན་རྐྱེན་མ་ལུས་རང་དབང་ཉིད་དུ་འབྱོར། །ཐུགས་བསྐྱེད་རྟེན་འབྱུང་བསླུ་མེད་
འབྲས་བུ་ཡིས། །རེ་བའི་ཤིང་རྟ་མྱུར་དུ་གང་གྱུར་ཅིག །བདག་གི་སྒོ་གསུམ་ལེགས་
154

དགེ་པཎ་ཚེ་དབང་མཆོག་གྲུབ་བཀའ་འབུམ།
པར་བྱས་སོ་ཅོག །དུས་གསུམ་བགྱིད་ཀུན་མགོན་པོ་ཁྱོད་ལ་འབུལ། །ཟག་མེད་
དགོངས་པ་ཆོས་ཀྱི་དབྱིངས་རྫོགས་ཤིང་། །ཆོས་ལྡན་བསམ་ཀུན་འགྲུབ་པར་བྱིན་
གྱིས་རློབས། །ཞེས་པ་ཡང་བདག་སོགས་ཡོངས་ཀྱི་མགོན་པོ་མཚུངས་མེད་གྲུབ་ཆེན་ཀུན་བཟང་གཞན་ཕན་དབང་
པོ་གཟུགས་སྐུ་ཆོས་དབྱིངས་སུ་ཐིམ་པར་གདུང་ཤུགས་དྲག་པོས་གསོལ་འདེབས་མྱུར་འབྱོན་རང་གི་སེམས་ལ་ཤར་བ་དང་
འཇིགས་མེད་མཆོག་ལྡན་གྱིས་བསྐུལ་ངོར་ས་གའི་ཚེས་བཅོ་ལྔ་ལ་བྲིས་པ་དགེ་བར་གྱུར་ཅིག།